stanford-oval/wikipedia huggingface dataset:
פרדריק סלוס
מוות ומורשת

ב־4 בינואר 1917 נלחם סלוס במלחמת בוש על גדת נהר רופיג'י (טנזניה) נגד שוצטרופן הגרמני, שמצבו מתחילת הקרב היה נחות מספרית - ביחס של חמישה לאחד. באותו בוקר הוא זחל קדימה בקרב, וכשהרים את ראשו ואת המשקפת כדי לאתר את האויב. הוא נורה בראשו על ידי צלף גרמני ונהרג מייד.
עם קבלת הידיעה על מותו כתב נשיא אמריקה תאודור רוזוולט (חברו הקרוב):
"הוא ניהל חיים הרפתקניים ומרתקים באופן מיוחד, ותרם להחלפת השממה למקומות תרבות. הוא עזר לפרוץ את גבולות אדמת עמו. הוא הוסיף הרבה לידע האנושי. הוא סיים את חייו בדיוק כפי שחיים כאלה צריכים להסתיים - במות בקרב על ארצו תוך מתן שירות אמיץ. הוא לא היה יכול לאחל לעצמו חיים טובים יותר או מוות מכובד יותר, או רצון להשאיר מורשת חשובה יותר למשפחתו ולאומתו".
הוא נקבר תחת עץ תמרהינדי סמוך למקום מותו, בצ'וקוואלי שבנהר רופיג'י, בשמורת החיות הסלוסית של ימינו, טנזניה, בקבר אבן צנוע ושטוח ובו לוח ברונזה פשוט ובו כתוב: "קפטן סלוס, נהרג בפעולה 4.1.17." שנה לאחר מכן, ב־4 בינואר 1918, נהרג בנו, סרן פרדריק הית'רלי ברוס מ.כ. הוא היה טייס של חברת התעופה המלכותית, בטיסה מעל בלגיה.
סלוס כצייד, חוקר טבע ושימור > סמל ציד

סלוס זכור בזכות קשריו החזקים עם תאודור רוזוולט וססיל רודוס, וכן בגלל הישגיו הצבאיים והספרים שהשאיר אחריו. אבל הוא זכור גם כאחד הציידים הנערצים בעולם, כאשר רדף אחר ציד חיות גדולות במרחבי דרום אפריקה ובשמורות ברחבי העולם.
ספרי ילדותו מלאים בסיפורי הסגת גבול, שייט, כמעט כולם תוך תיאורים רומנטיים והומוריסטיים. ב־4 בספטמבר 1871, בגיל 19, עזב את אנגליה עם £ 400 בכיסו, נחוש בדעתו להתפרנס כצייד פילים מקצועי, ובגיל 25 הוא נודע ברחבי דרום אפריקה כאחד מציידי השנהב המצליחים ביותר.
סלוס נסע לצוד חיות גדולות באירופה (בוואריה, גרמניה בשנת 1870, טרנסילבניה, אז הונגריה אבל עכשיו רומניה בשנת 1899, סקוטלנד בשנת 1894, סרדיניה ב-1902, נורווגיה ב-1907), אסיה (טורקיה, פרס, הקווקז ב-1894–1895, 1897, 1907), צפון אמריקה (ויומינג, הרי הרוקי בשנת 1897 ו-1898, מזרח קנדה בשנים 1900–1901, 1905, אלסקה ויוקון בשנת 1904, 1905) ובאפריקה בשטח המשתרע מדרום אפריקה של ימינו ונמיביה עד מרכז סודאן ושם אסף כמעט דגימות מכל מיני היונקים האפריקנים הבינוניים והגדולים.
ב־2 במאי 1902 נבחר סלוס כחבר כחבר במועדון בון וקרוקט, ארגון לשמירת חיות בר שנוסד על ידי תאודור רוזוולט וג'ורג 'בירד גרינל בשנת 1887.
בשנים 1909–1910 ליווה סלוס את רוזוולט בספארי האפריקאי המפורסם שלו. בניגוד לאמונה הרווחת, סלוס לא הוביל את משלחת 1909 של רוזוולט למזרח אפריקה הבריטית, לקונגו ולמצרים. בעוד שסלוס היה חבר במשלחת זו ועזר לארגן את הלוגיסטיקה של הספארי, את הסיור הובילה למעשה ר.ג'יי קנינגהאם.
סלוס כצייד, חוקר טבע ושימור > חוקר טבע ושימור

רבים מהפוחלצים של סלוס נכנסו למוזיאונים ולאוספים בינלאומיים לתולדות הטבע, בייחוד של מוזיאון ההיסטוריה של הטבע בלונדון. באוסף סלוס שלהם יש 524 יונקים משלוש יבשות, כולם נצודו על ידו, כולל 19 אריות. בשנה האחרונה לחייו, בעת שהיה בקרב, הוא היה נושא את רשת הפרפרים שלו בשעות הערב ואוסף דגימות, לאותו מוסד.
בסך הכול, יותר מ-5,000 צמחים ודגימות בעלי חיים נתרמו על ידו למחלקה להיסטוריה של הטבע במוזיאון הבריטי. אוסף זה נערך משנת 1881 במוזיאון הטבע החדש להיסטוריה בדרום קנזינגטון (שהפך למוסד עצמאי בשנת 1963). הוא מוזכר בצורה נרחבת בקטלוגים של אוספי בעלי החיים גדולים בעולם שנצודו, שם סלוס מדורג גבוה בקטגוריות רבות, כולל קרנף, פיל.
שמורת החיות "סלוס" בדרום מזרח טנזניה היא שמורת ציד הנקראת לכבודו. הוקמה בשנת 1922, והיא משתרעת על שטח של יותר מ-45 קמ"ר, לאורך הנהרות קילומברו, רוחא ורופיג'י. האזור הפך לראשונה לשמורת ציד בשנת 1905, אם כי לעיתים רחוקות הוא זוכה מבקרים אנושיים בגלל נוכחותו המשמעותית של זבוב הצה צה באזור. בשנת 1982 הוא נקבע כאתר מורשת עולמית של אונסק"ו בגלל המגוון של חיות הבר והטבע הבלתי מופרע.
ספרים

A Hunter's Wanderings in Africa: Being a Narrative of Nine Years Spent Amongst the Game of the Far Interior of South Africa (London, 1881)
Travel and Adventure in South-East Africa: Being the Narrative of the Last Eleven Years Spent by the Author on the Zambesi and its Tributaries; With an Account of the Colonisation of Mashunaland and the Progress of the Gold Industry in That Country (1893)
Sunshine & Storm in Rhodesia: Being a Narrative of Events in Matabeleland Both Before and During the Recent Native Insurrection up to the Date of the Disbandment of the Bulawayo Field Force. (1896), ISBN 978-1-60355-059-8
Sport & Travel East and West (1900)
Living Animals of the World; A Popular Natural History With One Thousand Illustrations (London, 1902)
Newfoundland Guide Book (1905)
Recent Hunting Trips in British North America (1907)
African Nature Notes and Reminiscences with Foreword by Theodore Roosevelt (1908)
Africa's Greatest Hunter: the Lost Writings of Frederick C. Selous, edited by Dr James A. Casada (1998)
הערות שוליים

↑  בני מיכלסון, מבצע מניאטלה, מבט מל"מ, ‏ גיליון 77, מרץ 2017, עמוד 46
↑  Mandiringana, E.; Stapleton, T. J. (1998). "The Literary Legacy of Frederick Courteney Selous". History in Africa. 25: 199–218
↑  Pearson, Edmund Lester. "Theodore Roosevelt, Chapter XI: The Lion Hunter". Humanities Web. Retrieved 18 December 2006.
↑  The Life of Frederick Courtenay Selous, D.S.O., by J. G. Millais, pub. Longman, Greens & Co., London 1919, pp. 12 Note: the actual book title misspells Selous' middle name.
↑  (The Times, Monday, 12 July 1915; pg. 1; Issue 40904; col A Births)
↑  The Life of Frederick Courtenay Selous, D.S.O., J. G. Millais, pub. Longman, Greens & Co., London 1919, pp. 13
↑  "Fearful Accident in the Regent's Park". The Times (25709). 16 January 1867. p. 9
↑  Joseph Comyns Carr, Some eminent Victorians: personal recollections in the world of art and letters (Duckworth & Co., 1908), p. 4
↑  "Sketch of Frederick C. Selous". Appleton's Popular Science Monthly. Bonnier Corporation. 56 (12): 258–263. December 1899
↑  The Life of Frederick Courtenay Selous, D.S.O., J. G. Millais, pub. Longman, Greens & Co., London 1919
↑  Selous, Frederick Courtney (sic) (April 1893). "Twenty Years in Zambesia". The Geographical Journal. The Royal Geographical Society. 1 (4): 289–322.
↑  "No. 29765". The London Gazette (Supplement). 26 September 1916. p. 9420.
↑  "Casualty details—Selous, Frederick Hatherley Bruce". Debt of Honour. Commonwealth War Graves Commission. Retrieved 31 December 2009.
↑  (Memorials of Rugbeians who fell in the Great War, Volume VI)
↑  Catalogue of the Selous Collection of Big Game in the British Museum (Natural History), J. G. Dollman, London, 1921, preface page
↑  Catalogue of the Selous Collection of Big Game in the British Museum (Natural History), J. G. Dollman, London, 1921, pp. 1-2
↑  "Archives of the Boone and Crockett Club"
↑  Callum McKenzie, The British Big-Game Hunting Tradition, Masculinity and Fraternalism with Reference to ‘The Shikar Club’ (University of Strathclyde)
| --- | --- |
בקרת זהויות :  NLI: 987007462792505171  BNE: XX1761675  BnF: cb15365777b (data)  CWGC: 4007700  GND: 11893936X  ISNI: 0000 0001 0778 2509  LCCN: n50007276  NKC: xx0229938  NLA: 35489018  NTA: 181566923  SNAC: w61r70xg  SUDOC: 18723387X  Trove: 971378  VIAF: 20463144   WorldCat (עם VIAF): 20463144 
כריכת ספרו של סלוס, על מסעותיו במזרח דרום אפריקה, 1893, עם תמונת המחבר וחתימתו
קפטן סלוס עם חייליו, בבולוואי אמצע שנות 1890
דיוקן של פרדריק סלוס הצעיר כצייד אריות, 1890
פסל של קפטן פרדריק סלוס במוזיאון הטבע בלונדון
קודמן חלבון

קודמן חלבון, הנקרא גם פרו-חלבון או פרו-פפטיד, הוא חלבון לא פעיל, או פפטיד לא פעיל, שניתן להפוך אותו לצורה פעילה של החלבון או הפפטיד על ידי עיבוד חלבונים לאחר התרגום, למשל על ידי פירוק חלק מהמולקולה או הוספה של מולקולה אחרת. שם הקודמן לחלבון מופיע לעיתים קרובות בתור הקידומת "פרו", למשל פרואינסולין ופרופיומלנוקורטין, ששניהם פרו-הורמונים.
קודמני חלבון משמשים לעיתים קרובות אורגניזם כאשר החלבון המיוצר עלול להזיק, אך צריך להיות זמין בהתראה קצרה או בכמויות גדולות. קודמני אנזים נקראים זימוגנים או פרו-אנזימים. דוגמאות לכך הם אנזימים של מערכת העיכול בבני אדם.
כמה קודמני חלבון מופרשים מהתא. רבים מהם מסונתזים עם פפטיד אות (Signal peptide) N-טרמינלי המכַוון אליהם לשם הפרשה. בדומה לחלבונים אחרים המכילים פפטיד אות, השם שלהם כולל קידומת pre. לכן הם נקראים פרה-פרו-חלבונים או פרה-פרו-פפטידים. פפטיד האות מבוקע ברטיקולום האנדופלזמי. דוגמה לכך היא פרפרואינסולין.
פרו-רצפים הם אזורים בחלבון החיוניים לקיפולו הנכון, לרוב במעבר של חלבון ממצב לא פעיל למצב פעיל. פרו-רצפים עשויים להיות מעורבים גם בהובלה והפרשת פרו-חלבון.
פרו-דומיין (או פרודומיין) הוא מתחם הקיפול של פרופרוטאין.
הערות שוליים

1 2  Alberts, Bruce (2002). Molecular biology of the cell. New York: Garland Science. p. 760. ISBN 0-8153-3218-1.
↑  Eder J, Fersht AR (במאי 1995). "Pro-sequence-assisted protein folding". Mol. Microbiol. 16 (4): 609–14. doi:10.1111/j.1365-2958.1995.tb02423.x. PMID 7476156. {{cite journal}}:  (עזרה)
פרנץ' גולץ'

| --- | --- |

המבנה ההיסטורי של פרנץ' גולץ'
 מדינה:  ארצות הברית ארצות הברית
  מדינה:  קליפורניה קליפורניה
 מחוז:  מחוז שסטה
 תאריך ייסוד:  1849
 שטח:  32.035 קמ"ר
 גובה:  425 מטרים
 אוכלוסייה:  ‏
  ‑ בעיירה:  373 (2020)
  ‑ צפיפות:  12 נפש לקמ"ר (2020)
 קואורדינטות:  40°42′05″N 122°38′16″W﻿ / ﻿40.701374°N 122.637851°W﻿ / 40.701374; -122.637851
 אזור זמן:  UTC -8
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פרנץ' גולץ'(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה פרנץ' גולץ'(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטפרנץ' גולץ'(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטפרנץ' גולץ'  he tabBackground:;tabBorder:#aaa;defaultTab:0;
הרחוב הראשי בפרנץ' גולץ', 1905
פרנץ' גוּלץ' (באנגלית: French Gulch, מילולית "נקיק הצרפתים") הוא יישוב לצורכי מפקד אוכלוסין במחוז שסטה בקליפורניה בארצות הברית. אוכלוסייתו מונה 373 תושבים נכון למפקד האוכלוסין של 2020, עלייה מ-346 ממפקד האוכלוסין של 2010.
היסטוריה

העיירה פרנץ' גולץ' נוסדה על ידי כורים צרפתים בשנת 1849 והפכה לאחד מאזורי הפקת הזהב העיקריים של קליפורניה. העיירה הפכה למקום אספקה מרכזי כאשר הפכה לנקודת הקצה של הסעיף המערבי של שביל קליפורניה (אנ'). פרנץ' גולץ' נרשמה כנקודת ציון היסטורית בקליפורניה (אנ') ב-1935.
פרנץ' גולץ' הייתה נפה חשובה, מוקדמת, של כרייה בסלעים קשים. מערכת העורקים של וושינגטון (Washington vein system) התגלתה בשנת 1852, ופעלו לחלץ זהב ממנה לסירוגין עד 1914 בערך. לפי ההערכות היא הפיקה כ-100,000 אונקיות של זהב. על פי ההערכות, הפיק מכרה ניאגרה (Niagara Mine) כ-50,000 אונקיות מפעילותו בעבר. בשנת 2008, חודש ייצור מוגבל ממכרות וושינגטון וניאגרה. חברת המכרות (Bullion River Mining Corp) פשטה רגל ב-2010, וחברת French Gulch Nevada Mining Corp המשיכה את הכרייה ב-2011.
ב-14 באוגוסט 2004 פונתה כל העיירה פרנץ' גולץ' עקב שרפת יער אשר יצאה מכלל שליטה בחלק גדול ממחוז שסטה. השרפה שרפה 52.6 קילומטרים רבועים והרסה 26 בתי מגורים, בניין מסחרי אחד ו-76 מבנים נסמכים. הפינוי נמשך 3 ימים, ואיפשר לתושבים לחזור הביתה ב-17 באוגוסט 2004. בסך הכל 1,345 לוחמי אש סייעו להשתלט על השריפה. הסיבה מעולם לא נקבעה.
ב-22 ביולי 2018, פונתה פרנץ' גולץ' שוב עקב שרפת קאר (אנ'), שהתחילה עקב תקלה ברכב. החל מ-2 באוגוסט, צוותי אוויר וקרקע המשיכו לעבוד באזור כדי להגן על העיירה מפני השרפה, ורבים מהמבנים, כולל המלון ההיסטורי, המשיכו לעמוד על תילם. ב-8 באוגוסט הוסר צו הפינוי של פרנץ' גולץ' והסביבה, והתושבים הורשו לחזור לבתיהם.
גאוגרפיה

פרנץ' גולץ' שוכנת ב-40°42′05″N 122°38′16″W﻿ / ﻿40.701374°N 122.637851°W﻿ / 40.701374; -122.637851, כמה קילומטרים צפונית-מערבית לאגם ויסקיטאון (אנ'), העיירה שוכנת לאורך כביש טריניטי מאונטיין (Trinity Mountain Road) היוצא צפונה מכביש 299 (אנ') של מדינת קליפורניה כשמרכז העיירה כ-5 קילומטרים צפונית ל-299, וכ-30 קילומטרים ממרכז העיר רדינג (אנ').
על פי לשכת מפקד האוכלוסין של ארצות הברית יש ליישוב שטח כולל של 32 קילומטרים רבועים, 99.70% ממנו קרקע ו-0.30% ממנו מים.
דמוגרפיה > 2000

במפקד האוכלוסין של 2000 היו ביישוב 254 נפשות, 109 משקי בית ו-72 משפחות. צפיפות האוכלוסין הייתה 7.9 אנשים לכל קילומטר רבוע. היו 130 יחידות דיור בצפיפות ממוצעת של 4.1 לקילומטר רבוע. ההרכב הגזעי של היישוב היה 92.91% לבנים, 3.94% אינדיאנים, 0.79% אסייתים, 0.39% מגזעים אחרים ו-1.97% משני גזעים או יותר. היספנים או לטינים מכל גזע היו 2.76%.
מתוך 109 משקי הבית ל-21.1% היו ילדים מתחת לגיל 18 שגרים איתם, 56.0% היו זוגות נשואים שחיו יחד, ל-6.4% הייתה בעלת בית רווקה, ו-33.9% היו לא-משפחות. 24.8% ממשקי הבית הכילו אדם אחד ו-11.0% היו אדם אחד בן 65 ומעלה. גודל משק הבית הממוצע היה 2.33 וגודל המשפחה הממוצע היה 2.71.
התפלגות הגילאים הייתה 20.9% מתחת לגיל 18, 2.0% מ-18 ל-24, 24.0% מ-25 ל-44, 39.0% מ-45 ל-64, ו-14.2% מ-65 ומעלה. הגיל החציוני היה 47 שנים. על כל 100 נקבות, היו 104.8 זכרים. על כל 100 נשים בנות 18 ומעלה, היו 101.0 גברים.
ההכנסה החציונית של משק הבית הייתה 27,083 דולר וההכנסה החציונית של המשפחה הייתה 31,250 דולר. לגברים הייתה הכנסה חציונית של 41,250 דולר לעומת 33,750 דולר לנשים. ההכנסה לנפש ביישוב הייתה 11,943 דולר. כ-21.6% מהמשפחות ו-24.3% מהאוכלוסייה היו מתחת לקו העוני, כולל 22.7% מאלו מתחת לגיל שמונה-עשרה ו-11.8% מאלו שישים וחמש ומעלה.
דמוגרפיה > 2010

במפקד האוכלוסין של 2010 היו בפרנץ' גולץ' 346 תושבים. צפיפות האוכלוסייה הייתה 10.8 תושבים לקילומטר רבוע. ההרכב הגזעי של פרנץ' גולץ' היה 296 (85.5%) לבנים, 3 (0.9%) אפרו-אמריקאים, 15 (4.3%) אינדיאנים, 3 (0.9%) אסייתים, 1 (0.3%) מאי האוקיינוס שקט, 8 (2.3%) מגזעים אחרים, ו-20 (5.8%) משני גזעים או יותר. היספנים או לטינים מכל גזע היו 17 אנשים (4.9%).
היו 147 משקי בית, ל-32 (21.8%) היו ילדים מתחת לגיל 18, 71 (48.3%) היו זוגות נשואים ממין השני שחיו יחד, ל-12 (8.2%) הייתה בעלת בית רווקה, 10 (6.8%) היה בעל בית רווק. היו 13 (8.8%) שותפויות לא נשואים בני המין השני, ו-0 (0%) זוגות נשואים או שותפויות חד מיניים. 42 משקי בית (28.6%) היו אדם אחד וב-16 (10.9%) היה אדם שגר לבדו בן 65 ומעלה. גודל משק הבית הממוצע היה 2.35. היו 93 משפחות (63.3% ממשקי הבית); גודל המשפחה הממוצע היה 2.80.
התפלגות הגילאים הייתה 64 אנשים (18.5%) מתחת לגיל 18, 23 אנשים (6.6%) בגילאי 18 עד 24, 54 אנשים (15.6%) בגילאי 25 עד 44, 141 אנשים (40.8%) בגילאי 45 עד 64, וכן 64 אנשים (18.5%) שהיו בני 65 ומעלה. הגיל החציוני היה 49.6 שנים. על כל 100 נקבות, היו 104.7 זכרים. על כל 100 נשים בנות 18 ומעלה, היו 102.9 גברים.
היו 166 יחידות, מתוך היחידות המאוכלסות 119 (81.0%) היו בבעלותם ו-28 (19.0%) היו מושכרות. שיעור המשרות הפנויות לבעלי הדירות היה 3.2%; שיעור הפנויות בשכירות עמד על 6.7%. 284 נפשות (82.1% מהאוכלוסייה) התגוררו ביחידות דיור בבעלותם ו-62 נפשות (17.9%) גרו ביחידות דיור להשכרה.
ביאורים

↑  ריכוזי אוכלוסייה או קהילות – בארצות הברית, המוגדרים על ידי לשכת מפקד האוכלוסין כחסרי שלטון מקומי עצמאי (unincorporated), המשמשים לצורכי מפקד אוכלוסין, כלומר למטרות סטטיסטיות
הערות שוליים

1 2  U.S. Census (אורכב 02.07.2012 בארכיון Wayback Machine)
↑  FRENCH GULCH Historical Landmark
↑  "Bullion River's French Gulch Gold Mine" ICMJ Prospecting and Mining Journal, December 2008
↑  Gold mine near French Gulch to begin operations soon
↑  "Fire crews working to protect historic French Gulch as some residents remain in town | KRCR". krcrtv.com. אורכב מ-המקור ב-2018-08-02.
↑  "UPDATE: French Gulch, Lewiston residents can go home".
↑  "U.S. Census website". United States Census Bureau.
צ'לסי קאטלר

| --- | --- |
אין תמונה חופשית
 לידה:  12 בפברואר 1997 (בת 27) וסטפורט, ארצות הברית 
 שם לידה:  Chelsea Emily Cutler 
 מוקד פעילות:  ארצות הברית 
 סוגה:  פופ • מוזיקה אלקטרונית
 חברת תקליטים:  אולטרה רקורדס 
 שיתופי פעולה בולטים:  איוקאי (אנ') • ג'רמי צוקר • קווין XCII (אנ')
 www.chelseacutler.com
 
צ'לסי קאטלר (באנגלית: Chelsea Cutler; נולדה ב-11 בפברואר 1997) היא זמרת-יוצרת ומפיקה מוזיקלית אמריקאית מוסטפורט (אנ'), מדינת קונטיקט, ארצות הברית. היא הוציאה את אלבום האולפן הראשון שלה, How to Be Human, ב-17 בינואר 2020, על ידי ריפבליק רקורדס. האלבום הגיע למקום ה-23 וה-51 במצעד בילבורד 200 ומצעד האלבומים הקנדי בהתאמה.
ראשית חייה

צ'לסי קאטלר נולדה וגדלה בוסטפורט (אנ'), מדינת קונטיקט, ארצות הברית. בילדותה, היא ניגנה בכלים אקוסטיים, והפיקה מוזיקה אלקטרונית בתיכון. עוד בבית הספר התיכון, ב-2014, קאטלר החלה לפרסם גרסאות כיסויים ושירים מקוריים בחשבון ה-SoundCloud שלה. היא המשיכה לפרסם מוזיקה לחשבון ה-SoundCloud שלה גם בזמן שהיא למדה בקולג' אמהרסט (אנ'), שם שיחקה גם כדורגל. מאוחר יותר, היא החליטה לעזוב את הקולג' כדי להמשיך להתעסק במוזיקה במשרה מלאה, לאחר שהוצע לה תפקיד חימום בסיבוב ההופעות הלאומי של קווין XCII (אנ') באביב 2018.
קריירה

עד ל-2017 כמה משיריה של קאטלר (כולל "Your Shirt") זכו להרבה הזרמות מדיה. באותה השנייה, זה הוביל למספר שיתופי פעולה, וביניהם Louis the Child (אנ') ‏("Slow Down Love"), איוקאי (אנ')‏ ("The Shine"),‏ Kidswaste ‏("Tonight")‏ וקסבו (אנ')‏ ("Found You").‏ היא חתמה על חוזה תקליטים עם חברת התקליטים Ultra Music (אנ') בסוף 2017 והוציאה את המיני-אלבום הראשון שלה, Snow In October.‏ לאחר שחיממה את קווין XCII (אנ') בסיבוב ההופעות שלו בתחילת 2018, הוציאה קאטלר שני מיקסטייפים עצמאיים, Sleeping With Roses ו-Sleeping With Roses II.‏ היא גם יצאה לשני סיבובי הופעות עצמאיים.
במרץ 2019, היא חתמה עם חברת הקליטים Republic Records‏. זמן קצר לאחר החתימה, היא הוציאה את המיני-אלבום, brent, יחד עם הזמר-יוצר האמריקאי, ג'רמי צוקר. במיני-אלבום זה, היה את הסינגל "you were good to me". סינגל זה בוצע בשידור חי בתוכנית הטלוויזיה האמריקאית, Today (אנ').‏ במאי 2019, שיתפה פעולה עם קייגו בסינגל "Not OK".‏ שיר זה היה שיתוף הפעולה השלישי שלה (אחרי "Slow Down Love" ו-"The Shine") שהופיע במצעד שירי הדאנס-אלטקרוני (אנ') של הבילבורד, והגיע בשיאו למקום 9.
בסוף 2019, קאטלר החלה להוציא סינגלים חדשים, ביניהם "How To Be Human"‏ ו-"Lucky" (בהשתתפות אלכסנדר 23). לצד "Sad Tonight", הסינגלים הופיעו באלבום הבכורה שלה, How To Be Human, שיצא ב-17 בינואר 2020 על ידי Republic Records.‏ ב-23 בינואר 2020, ביצעה את הסינגל "Sad Tonight", בתוכנית הטלוויזיה האמריקאית, Late Night with Seth Meyers (אנ')‏. השיר הזה היה השיר הראשון של קוטלר שנכנס למצעד 40 שירי המיינסטרים (אנ') של הבילבורד, והגיע בשיאו, במרץ 2020, למקום 32. באפריל 2020, היא הוציאה עם קווין XCII (אנ') ו-Louis the Child (אנ') את הסינגל "Little Things".
ב-2020, קאטלר הייתה אמורה להופיעה בפסטיבל קואצ'לה (אנ'),‏ שבוטל בגלל מגפת הקורונה. ביוני 2020 היא הוציאה גרסה משל עצמה לשיר "Crazier Things" בהשתתפות נואה קאהן.
קאטלר נכללה ברשימת פורבס 30Under30 לשנת 2022.
דיסקוגרפיה > אלבומי אולפן

2020: How to Be Human
דיסקוגרפיה > מיקסטייפים

2018: Sleeping With Roses
2018: Sleeping With Roses II
דיסקוגרפיה > מיני-אלבומים

2017: Snow In October
2019: brent ‏(בשיתוף ג'רמי צוקר)
2019: brent (live in new york) ‏(בשיתוף ג'רמי צוקר)
2021: Brent Forever ‏(בשיתוף ג'רמי צוקר)
קודמן (כימיה)

בכימיה, קוֹדְמָן (באנגלית: precursor) הוא תרכובת המשתתפת בתגובה כימית ליצירת תרכובת אחרת. בפרט, בביוכימיה המושג "קודמן" משמש בדרך כלל לתרכובת כימית המקדימה אחרת במסלול מטבולי.
במסגרת המלחמה בסמים וחומרי נפץ - מתבצע פיקוח גם על קודמנים של תרכובות מסוכנות.
ראו גם

סינתזה (כימיה)
נגזרת (כימיה)
מטבוליזם
קודמן חלבון
צ'וק דאו

צ'וק דניאל צ'ול דאו (באנגלית: Chok Daniel Chol Dau; נולד ב-31 בדצמבר 1998 בקאקומה שבקניה) הוא כדורגלן דרום סודאני המשחק בעמדת החלוץ בקבוצת ויסוצ'ינה ייהלבה מהליגה הצ'כית השנייה ובנבחרת דרום סודאן.
קריירת מועדונים

דאו החל את הקריירה שלו באוסטרליה, בקבוצה החצי מקצוענית אינגלווד יונייטד. החל משנת 2020 משחק בקבוצת ויסוצ'ינה ייהלבה מהליגה הצ'כית השנייה.
קריירה בינלאומית

ב-13 בנובמבר 2019 ערך דאו את הופעת הבכורה שלו בנבחרת דרום סודאן בכדורגל, בהפסד 1-0 לנבחרת מלאווי במסגרת מוקדמות גביע אפריקה לאומות 2021.
צ'ופצ'יק (עיתון)

| --- | --- |

שער גיליון צ'ופצ'יק מס' 578
 סוגה:  עיתון סטודנטים
 פורמט:  מגזין
 מו"ל:  אוניברסיטת בן-גוריון בנגב 
 בעלים:  אגודת הסטודנטים של אוניברסיטת בן-גוריון בנגב
 עורך ראשי:  שיר דהן
 תאריכי הופעה:  שנות ה-90 המוקדמות – הווה
 שפה:  עברית
 תפוצה:  2000 עותקים
 מדינה:  ישראל ישראל
 אתר העיתון
 
צ'ופצ'יק הוא מגזין אגודת הסטודנטים של אוניברסיטת בן-גוריון בנגב. המגזין שומר על אופי קליל וצבעוני. עורך העיתון וכן הכתבים הם סטודנטים באוניברסיטה וחלקם אף השתלבו לאחר לימודם בגופי התקשורת הגדולים בישראל. המגזין רואה אור באוניברסיטת בן-גוריון בנגב.
היסטוריה

במהלך השנים העיתון עבר גלגולים רבים והשתנה הפורמט בו הוא יוצא לאור. כיום צ'ופצ'יק מעוצב כמגזין. צ'ופצ'יק החל לפעול בשנות ה-90 המוקדמות, ועד שנת 2002 היה ביטאון שבועי לעדכונים ופרסומים בלבד. צ'ופצ'יק של אותם שנים היה חסר צבע ודל אמצעים.
לצד דפי המידע השבועיים התעורר הצורך בעיתון עם תוכן, כזה הנותן לסטודנטים במה לביטוי, בידור והעשרה. כך בתחילת שנות ה-90 יוסד העיתון "פנים" שהיה לירחון האגודה.
בשנת 2000 הופסקה פעילותו של הירחון ואילו צ'ופצ'יק במתכונתו הנוכחית המשיך לפעול. הסטודנטים מחו על כך שאין ברשותם במה הולמת ולגיטימית להביע את דעותיהם, אמונותיהם ועמדתם ואכן באפריל 2001 הצליחו לחדש את פעילות המגזין.
בשנת 2004 נולד ירחון חדש לאגודה אשר החליף את פנים - "קומקום". השם ניתן לעיתון מתוך הרצון לזהות את הירחון כחלק המשלים את צ'ופצ'יק. שילוב העיתונים היה משחק המילים "הצ'ופצ'יק של הקומקום".
בשנת 2002 התחיל הצ'ופצ'יק לגלות סימנים של מגזין והחלה להתעצב צורתו ועיצובו לצורתו המוכרת כיום: גודלו וצבעוניותו הפכו לסימן הזיהוי של מגזין הסטודנטים ומאפיינים אלו נשמרו על ידי העורך עד היום. העיתון החל לצאת בתדירות דו שבועית (ולא שבועון) ומלבד דפי המידע פרסם העיתון כתבות של סטודנטים. כך אט אט נבנתה מערכת העיתון ולא היה עוד צורך ב"קומקום" - הצ'ופצ'יק איגד בתוכו הן את המידע על הפעילויות הקרבות והן כתבות תוכן. נראה כי השילוב שאותו מנסה לשמר המגזין הוא בין התוכן הרציני והעיתונאי לבין התוכן הסטודנטיאלי המגזיני.
בתחילת שנת הלימודים תשע"ג שונה שם העיתון ל"בין השורות", בהדגשת האותיות ב' ו-ש', מתוך רצון לקרב בין הסטודנטים לבין הסביבה בה הם חיים, העיר באר שבע (אשר את שמה נהוג לקצר לראשי התיבות "ב"ש"). למען אותה מטרה נוספו לעיתון תכנים העוסקים בעיר ובמעורבות בכלל, וגיליונות של העיתון ניתן למצוא גם בבתי עסק ברחבי העיר.
בתחילת שנת הלימוד תשע"ד שונה השם חזרה לצ'ופצ'יק לאחר שסקר שערכה אגודת הסטודנטים הראה כי מרבית הסטודנטים העדיפו את השם הישן.
צ'ופצ'יק אמנם ממומן על ידי האגודה ושייך אליה, אך למגזין אוטונומיה עיתונאית מלאה. לעיתים רחוקות לאורך היסטורית המגזין נרשמו מתחים בין האגודה למגזין לאחר שזה האחרון ביקר את פעילות האגודה.
הערות שולייםמגזין צ'ופצ'יק באתר אגודת הסטודנטים של אוניברסיטת בן-גוריון

↑  האמור נכתב לפי הארכיון אשר שמור בידי האגודה
קויט טומה

| --- | --- |

 לידה:  3 בינואר 1979 (בן 45) טאלין, ברה"מ 
 מוקד פעילות:  אסטוניה 
 תקופת הפעילות:  מ-1995 
 סוגה:  מוזיקת פופ 
 שפה מועדפת:  אסטונית 
 כלי נגינה:  פסנתר 
 פרופיל ב-IMDb
 
קויט טומה (באסטונית: Koit Toome; נולד ב-3 בינואר 1979) הוא זמר ושחקן אסטוני. ייצג את אסטוניה פעמיים באירוויזיון - ב-1998, שם סיים מקום 12 וב-2017, שם לא העפיל מחצי הגמר.
ביוגרפיה

טומה נולד בטאלין והוא אחיינו של ראש ממשלת אסטוניה לשעבר אינדרק טומה.
ב-1994 התגלה על ידי מפיק בעת שלמד בבית ספר למוזיקה, הוא תכנן בתחילה שטומה ייפתח בקריירת סולו אך לאחר מכן החליט כי הוא משתלב באופן הרמוני ביחד עם סירלי היוס הלמד איתו באותו בית ספר, והם התמזגו ביחד כצמד "Code One", הם זכו להצלחה אך התפרקו לאחר שנה.
ב-1998 ייצג את אסטוניה באירוויזיון עם השיר "Mere lapsed" אשר הגיע למקום ה-12, באותה שנה גם הוציא את אלבומו הראשון.
ב-2007 זכה בתוכנית הריאליטי "Tantsud tähtedega" (אנ'), הגרסה האסטונית של לרקוד עם כוכבים.
ב-2017 שוב ייצג את אסטוניה באירוויזיון בדואט עם הזמרת לאורה פלדברה עם השיר "Verona", ולא הצליח להעפיל מחצי הגמר.
הוא דיבב בהפקת הדיבוב האסטונית של הסרט מכוניות.
הוא שיחק גם במספר מחזות זמר בתיאטרון וביניהם מיס סייגון וסיפור הפרברים.
פרסי המוזיקה של בילבורד 2021

| --- | --- |
הלוגו הכללי של מגזין הבילבורד
הלוגו הכללי של מגזין הבילבורד
 תאריך:  23 במאי 2021
 מיקום:  לוס אנג'לס, קליפורניה
 מנחים:  ניק ג'ונאס
 רשת שידור:  בילבורד
 זכייה במספר הפרסים הרב:  דה ויקנד (10)
 מספר המועמדויות הרב:  דה ויקנד (16)
 →2020 2022←
טקס פרסי המוזיקה של בילבורד 2021 התקיים בתיאטרון מיקרוסופט בלוס אנג'לס שבמדינת קליפורניה שבארצות הברית. הטקס שודר בשידור חי ברשת NBC. המועמדים הוכרזו ב-28 באפריל 2021 וב-29 באפריל 2021. דה ויקנד הוא בעל מספר הזכיות והמועמדויות הגבוה ביותר, עם 10 ו-16 בהתאמה.
הזמר האמריקאי ניק ג'ונאס הנחה את הטקס.